Document ID: 32009D0785

ΑΠΌΦΑΣΗ ΤΗΣ ΕΠΙΤΡΟΠΉΣ
της 26ης Οκτωβρίου 2009
για την τροποποίηση της απόφασης 2008/359/ΕΚ, για τη σύσταση της ομάδας υψηλού επιπέδου αρμόδιας για την ανταγωνιστικότητα της βιομηχανίας γεωργικών προϊόντων, με σκοπό την επέκταση της εφαρμογής της
(2009/785/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη: τη συνθήκη για την ίδρυση της Ευρωπαϊκής Κοινότητας,
Εκτιμώντας τα ακόλουθα:
(1)
Η απόφαση 2008/359/ΕΚ της Επιτροπής, της 28ης Απριλίου 2008, για τη σύσταση της ομάδας υψηλού επιπέδου αρμόδιας για την ανταγωνιστικότητα της βιομηχανίας γεωργικών προϊόντων (1), ισχύει για περιορισμένο χρόνο.
(2)
Η ομάδα υψηλού επιπέδου συνέβαλε στην ανταγωνιστικότητα της κοινοτικής βιομηχανίας γεωργικών προϊόντων, με τη σύνταξη έκθεσης για την ανταγωνιστικότητα της ευρωπαϊκής βιομηχανίας γεωργικών προϊόντων (2), 30 συστάσεων και ενός χάρτη πορείας κύριων πρωτοβουλιών που περιείχε εκτελεστικές ενέργειες. Οι πρωτοβουλίες αυτές πρέπει να συνεχιστούν.
(3)
Η εργασία της ομάδας υψηλού επιπέδου για την ανταγωνιστικότητα της βιομηχανίας γεωργικών προϊόντων πρέπει να συνεχιστεί με τους ίδιους κανόνες που ορίζονται από την εν λόγω απόφαση.
(4)
Κατά συνέπεια, η απόφαση 2008/359/ΕΚ θα πρέπει να τροποποιηθεί αναλόγως,
ΑΠΟΦΑΣΙΖΕΙ:
Άρθρο μόνο
Το άρθρο 6 της απόφασης 2008/359/ΕΚ αντικαθίσταται από το ακόλουθο κείμενο:
«Άρθρο 6
Λήξη ισχύος
Η απόφαση εφαρμόζεται έως τις 31 Δεκεμβρίου 2010.».
Βρυξέλλες, 26 Οκτωβρίου 2009.

Labels: 1
17
4
9
15